ผมมีอาการแน่นอกซ้ายและหายใจไม่ไม่สดวกและมีอาการตามที่เป็นกรดไหลย้อนด้วย ผมเป็นกรดไหลย้อนใช่ไหมครับคำพูด
สวัสดีค่ะ อาการแน่นหน้าอกซ้าย หายใจไม่ค่อยออก อาจเกิดจาก- กรดไหลย้อน ซึ่งอาการได้แก่ แสบร้อนกลางอก เจ็บหน้าอก และอาจทำให้รู้สึกเหมือนหายใจไม่สะดวกได้ นอกจากนี้ อาจมีอาการจุกที่คอ มีรสเปรี้ยวหรือขมในคอ ระคายเคืองคอ เจ็บคอ อาหารไม่ย่อย เรอบ่อย คลื่นไส้ จุกลิ้นปี่ เป็นต้น- โรคหอบหืด นอกจากจะทำให้รู้สึกแน่นหน้าอกและหายใจไม่สะดวก จะมีอาการเหนื่อย หายใจเร็ว มีเสียงดังวี๊ดๆ ขณะหายใจ- ความเครียด วิตกกังวล- โรคปอดต่างๆ เช่น โรคปอดอักเสบจากการติดเชื้อแบคทีเรียหรือไวรัส รวมถึงโควิด 19 แต่ก็จะมีอาการไข้ ไอ หอบเหนื่อย ร่วมด้วย หรือเกิดมีลิ่มเลือดอุดตันภายในปอด ภาวะปอดแตก- โรคหัวใจต่างๆ เช่น หัวใจเต้นผิดจังหวะ ภาวะกล้ามเนื้อหัวใจขาดเลือดเฉียบพลัน ภาวะหัวใจวาย เป็นต้นในเบื้องต้น หากมีอาการอื่นๆ ของโรคกรดไหลย้อนร่วมด้วยอยู่ อาจลองปฏิบัติตัวแบบโรคกรดไหลย้อนไปก่อน ได้แก่ การเลือกทานอาหารที่ย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน ไม่ทานเนื้อสัตว์ปริมาณมาก ไม่ทานอาหารรสจัด ไม่ทานเผ็ด ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารแล้วนอนทันที ควรเว้นระยะอย่างน้อย 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน และน้ำอัดลมอัดแก๊สต่างๆ ห้ามทานยาแก้ปวดชนิดต่างๆ เป็นต้นหากอาการยังไม่หายไป หรือมีอาการอื่นๆ ที่ไม่เหมือนกรดไหลย้อน เช่น ไข้ ไอ เหนื่อยจนไม่สามารถทำงานได้ตามปกติ เป็นต้น ก็ควรไปพบแพทย์เพื่อตรวจหาสาเหตุและรักษาค่ะคำพูด